ઈશ્વરસિંહના જણાવ્યા પ્રમાણે, દીકરીનો તીરંદાજીનો અભ્યાસ ચાલુ રાખવો હતો, એટલે શુજાલપુરથી 12 તીર અને 1 કમાન ખરીદી. લુહાર પાસેથી ગામમાં જ 12 કિલો વજનનું લોખંડનું સ્ટેન્ડ બનાવડાવ્યું. હાર્ડબોર્ડ ગામમાં ન મળ્યું, તો બીજી જગ્યાથી લઈ આવ્યા. તીરની અણીને હાર્ડબોર્ડ પર લગાવવાથી ખરાબ થવાનો ડર હતો. વારંવાર તેને ખરીદવું પણ આર્થિક પડકારો ભરેલું હતું. એટલે રદ્દીમાં ગયેલા 12 કિલોના મોટા પૂંઠા ખરીદીને હાર્ડબોર્ડ પર લગાવ્યા. વરસાદના સમયે આ જ સ્ટેન્ડ પર નિશાન સાધીને દીકરી અમારા કાચા ઘરના એક રૂમમાં પ્રેક્ટિસ કરતી હતી. વરસાદ બંધ હોય ત્યારે સ્ટેન્ડ ઉઠાવીને ખેતરમાં લઇ જતા. ત્યાં 22થી 25 મીટરના અંતરે સ્ટેન્ડ લગાવીને ટ્રેક નાખતા. દીપિકા 4 કલાક અભ્યાસ કરતી. આવું રોજ કરતા હતા. પછી દીકરી પહેલા પ્રયત્ને જ સ્કૂલની ગેમ્સની રાજ્ય સ્તરીય સ્પર્ધામાં સિલેક્ટ થઈ. રવિવારે મેચમાં સારું પ્રદર્શન કરીને તે સેમી ફાઈનલમાં જઈ ચૂકી છે. 11 સપ્ટેમ્બરે ફાઈનલ છે. આશા છે કે તે રાષ્ટ્રીય સ્પર્ધા માટે સિલેક્ટ થશે અને મેડલ જીતવાની પોતાની જીદ પૂરી કરશે.